open-index/open-wikipedia-markdown huggingface dataset:
Ισαβέλλα της Αρμενίας (1275-1323)

Η **Ισαβέλλα** (, 1275/80 - πριν τις 9 Απριλίου 1323) από τον Οίκο των Χετουμιδών ήταν πριγκίπισσα της Αρμενίας και με τον γάμο της έγινε πριγκίπισσα της Τύρου.

## Βιογραφία
Ήταν η πρώτη (επιζήσασα) κόρη του Λέοντα Γ΄ της Αρμενίας και της Κεράν των Χετουμιδών, κόρης του Χετούμ πρίγκιπα του Λαμπρόν. Αδέλφια της ήταν η Ρίτα σύζυγος του Μιχαήλ Θ΄ Παλαιολόγου, η Θεοφανώ σύζυγος του Θεοδώρου Αγγέλου (γιου του Ιωάννη Α΄ της Θεσσαλίας) και πέντε αδελφοί που έγιναν βασιλείς της Αρμενίας.

Κάποια στιγμή μέσα στο διάστημα 1320-23 η Ισαβέλλα και ο γιος της Ερρίκος φυλακίστηκαν και δολοφονήθηκαν από τον Οσίν του Κόρικος, που ήταν αντιβασιλιάς της Αρμενίας κατά την ανηλικιότητα του ανιψιού της Λεόντα Δ΄. Ο Οσίν του Κόρυκος φόνευσε και τον αδελφό της Οσίν της Αρμενίας· οι φήμες έλεγαν ότι ήθελε έτσι να ελαττώσει τους διαδόχους.

## Οικογένεια
Παντρεύτηκε το 1292/3 τον Αμαλρίκ των Πουατιέ κύριο της Τύρου και είχε τέκνα:
* Ούγος, απεβ. 1318-23, νυμφεύτηκε την Εσίβα των Ιμπελέν.
* Ερρίκος, απεβ. πριν το 1323, άγαμος.
* Κωνσταντίνος Β΄ της Αρμενίας, νυμφεύτηκε σε πρώτο γάμο την εξαδέλφη του Καντακουζηνή, κόρη του Ιωάννη ΣΤ΄ Καντακουζηνού και σε δεύτερο γάμο τη Θεοδώρα Συργιάννη με την οποία απέκτησε:
** Ισαβέλλα, παντρεύτηκε τον Μανουήλ Καντακουζηνό δεσπότη του Μωρέως, γιο του Ιωάννη ΣΤ΄.
* Ιωάννης, απεβ. 1343, κοντόσταυλος και αντιβασιλιάς της Αρμενίας. Από τη Σολντάνε των Βαγρατιδών, κόρη του Γεωργίου Ε΄ της Γεωργίας απέκτησε:
** Λέων ΣΤ΄ 1342-1393, βασιλιάς της Αρμενίας.
* Βοημούνδος, απεβ. 1344, κόμης του Κόρυκος, νυμφεύτηκε την Ευφημία Νεγκίρ, κόρη του Βαλδουίνου μαρεσάλη της Αρμενίας. 
* Αγνή (Μαρία), απεβ. μετά το 1309, παντρεύτηκε τον Λέοντα Γ΄ των Χετουμιδών βασιλιά της Αρμενίας· η μόνη από την οικογένειά της που απεβίωσε από φυσικά αίτια.

## Πηγές
* Boase, T. S. R. (1978). The Cilician Kingdom of Armenia. Edinburgh: Scottish Academic Press. ISBN 0-7073-0145-9.

## Παραπομπές


Κατηγορία:Οίκος των Χετουμιδών
Μαργκαρίτα Σιμονιάν

Η **Μαργκαρίτα Σιμόνοβνα Σιμονιάν** (ρωσικά: *Маргари́та Симо́новна Симонья́н*, αρμενικά: *Մարգարիտա Սիմոնյան*, 6 Απριλίου 1980) είναι Ρωσίδα δημοσιογράφος και αρχισυντάκτρια του αγγλικού τηλεοπτικού σταθμού RT και του κρατικού σταθμού Rossiya Segodnya. Η Σιμονιάν γεννήθηκε στη ρωσική πόλη Κρασνοντάρ, με οικογένεια που είχε αρμενική καταγωγή. Και οι δύο γονείς της ήταν πρόσφυγες από την Οθωμανική Αυτοκρατορία. Η οικογένεια του πατέρα της καταγόταν από την Τραπεζούντα, που μετά μετακινήθηκαν στην Κριμαία, κατά τη διάρκεια της Γενοκτονίας των Αρμενίων, το 1915. Οι γονείς της είχαν ρεστοράν Σότσι, μέλος της εργατικής τάξης αυτή, εκείνη αποφάσισε να γίνει δημοσιογράφος. 

Στην αρχή δούλεψε σε τοπική εφημερίδα και αργότερα πήγε να σπουδάσει στο Πανεπιστήμιο του Κουμπάν. Το 1996 πήγε στο Ηνωμένο Βασίλειο, σε πρόγραμμα ανταλλαγής φοιτητών. Όσο ήταν εκεί είπε ότι οι Ρώσοι με τους Αμερικανούς είχαν πολλές ομοιότητες. Κάλυψε δημοσιογραφικά τον Δεύτερο Πόλεμο της Τσετσενίας και πήρε βραβείο "επαγγελματικού θάρρους". Το 2004, κάλυψε και την Σφαγή στο Μπεσλάν. Ήταν η πρώτη δημοσιογράφος που έφτασε στο μέρος του εγκλήματος αντικρίζοντας 334 νεκρούς, εκ των οποίων 186 παιδιά. Το 2010 κυκλοφόρησε και το πρώτο της βιβλίο *Heading to Moscow!*. Σε ηλικία 25 έγινε αρχισυντάκτρια, δουλεύοντας ήδη από τα 18 της στη δημοσιογραφία, ωστόσο πολλοί ήταν καχύποπτοι πώς το κατάφερε σε τόσο μικρή ηλικία, λέγοντας ότι έχει καλές σχέσεις και με τον Βλαντίμιρ Πούτιν. 

Το 2008, κάλυψε τον Πόλεμο της Νότιας Οσετίας. Το 2013 έγινε αρχισυντάκτρια και στο Rossiya Segodnya. Η Σιμονιάν το 2016 συμπεριλήφθηκε στην ουκρανική λίστα κυρώσεων και της απαγορεύτηκε η είσοδος στη χώρα, από τον πρωθυπουργό Πέτρο Ποροσένκο. Είναι παντρεμένη με τον δημοσιογράφο και παραγωγό Andrey Blagodyrenko. Τον Αύγουστο του 2013, απέκτησαν και την κόρη του, Μαριάννα.  Τον Σεπτέμβριο 2014 γέννησε ένα γιο τον Μπάγκρατ, πατέρας του οποίου είναι ο Αρμένιος σκηνοθέτης Τιγκράν Κεροσαγιάν. Μιλάει άπταιστα αγγλικά και ρωσικά, όμως όχι αρμενικά, για τον απλό λόγο ότι η οικογένειά της δεν μιλάγανε αρμενικά. Το 2007, έλαβε το Βραβείο της Φιλίας. Από τις 10 Μαρτίου του 2020, αυτή και ο σύζυγός της κατηγορήθηκαν για υπεξαίρεση χρημάτων. 

## Παραπομπές


## Εξωτερικοί σύνδεσμοι
*Margarita Simonyan biography, IBC (International Broadcasting Convention) website, accessed September 20, 2012.
* 

Κατηγορία:Ρώσοι δημοσιογράφοι
Γιάννης Μίχας (ζωγράφος)

Ο **Γιάννης Μίχας** (1938 - 2008) ήταν Έλληνας ζωγράφος.

## Βιογραφικά στοιχεία

Γεννήθηκε στην Αθήνα. Μαθήτευσε αρχικά δίπλα στον ζωγράφο Κ. Ηλιάδη και την περίοδο 1958 - 1962 σπούδασε στην Ecole des Metiers d' Art στο Παρίσι. 

Υπήρξε εκπρόσωπος του κοντσρουκτιβισμού ενώ χαρακτηριστική είναι η χρήση γεωμετρικών σχημάτων στα έργα του. Από τη δεκαετία του 1970 άρχισε να δημιουργεί ανάγλυφα και επιτοίχια γλυπτά ενώ το 1990 επέστρεψε στη ζωγραφική με πίνακες σε λάδι. 

Εκθέσεις του έχουν πραγματοποιηθεί σε διάφορα μουσεία και εκθεσιακούς χώρους μεταξύ άλλων στο Εθνικό Μουσείο Σύγχρονης Τέχνης (2012) κ.α. ενώ έργα του φιλοξενούνται στην Εθνική Πινακοθήκη, στο Εθνικό Μουσείο Σύγχρονης Τέχνης, στη συλλογή της Τράπεζας Alpha Bank και στο Μουσείο Σύγχρονης Τέχνης Θεσσαλονίκης.

Απεβίωσε στην Αθήνα το 2008.

## Αναφορές


Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Στο μονοπάτι των δολοφόνων

**Στο μονοπάτι των δολοφόνων** (πρωτότυπος αγγλικός τίτλος: On the Trail of the Assassins) είναι βιβλίο γραμμένο το 1988 από τον πρώην εισαγγελέα της Νέας Ορλεάνης, Τζιμ Γκάρισον, το οποίο περιγράφει λεπτομερώς τον ρόλο του στην έρευνα για την δολοφονία του Αμερικανού προέδρου Τζον Κένεντι και στην παραπομπή σε δίκη του επιχειρηματία Κλέι Σόου για συνωμοσία, η οποία ήταν και η μοναδική δίκη που διεξήχθη για τη δολοφονία του Κένεντι. Ο Γκάρισον αφιέρωσε το βιβλίο σε όλους τους συνεργάτες του που τον βοήθησαν στην έρευνα για την δολοφονία του Κένεντι την δεκαετία του 1960, καθώς και σε πολλούς άλλους που συνέλαβαν ουσιαστικά στη έρευνα αυτή.

## Κινηματογραφική μεταφορά
Το βιβλίο προσαρμόστηκε εν μέρει από τον Όλιβερ Στόουν και τον Ζάκαρι Σκλαρ στην ταινία JFK, η Ιστορία που Χαράχτηκε στη Μνήμη μας του 1991, με πρωταγωνιστές τους μεγάλους αστέρες του Χόλιγουντ: τον Κέβιν Κόστνερ ως Τζιμ Γκάρισον, τον Τόμι Λι Τζόουνς ως Κλέι Σόου, και τον ίδιο τον συγγραφέα και πρώην εισαγγελέα Τζιμ Γκάρισον ως Ερλ Γουώρεν.

## Παραπομπές


Κατηγορία:Πολιτικά βιβλία
Κατηγορία:Μυθιστορήματα που έγιναν ταινίες
Κατηγορία:Έρευνες για την δολοφονία Τζον Φ. Κένεντι
Επαρχία Ελ Ταρφ

Το **Ελ Ταρφ** ή **Ελ Ταρέφ** (, ) είναι επαρχία (*[[βιλάγια]]*) της Αλγερίας. Το Ελ Καλά είναι το επίνειο της επαρχίας και το Ελ Ταρέφ η πρωτεύουσά της. Στην επαρχία βρίσκεται το Εθνικό Πάρκο Ελ Καλά. Σύμφωνα με την απογραφή του 2008 έχει 408.414 κατοίκους, ενώ καλύπτει έκταση  3.339 χλμ². 

## Διοικητική διαίρεση
Η επαρχία αποτελείται από 7 διαμερίσματα (*[[Νταΐρα|νταΐρες]]*), χωρισμένα σε 24 δήμους. 

### Διαμερίσματα

# Μπεν Μ'Χιντί
# Μπεσμπές
# Μπουχατζάρ
# Μπουθελτζά
# Ντρεάν
# Ελ Καλά
# **[[Διαμέρισμα Ελ Ταρέφ|Ελ Ταρέφ]]**

### Κοινότητες

# Αΐν Ελ Ασσέλ 
# Αΐν Κερμά
# Ασφούρ
# Μπεν Μεχντί
# Μπενί Αμάρ
# Μπερριχάν
# Μπεσμπές
# Μπουγκούς
# Μπουχατζάρ
# Μπουτελτζά
# Σεμπαϊτά Μοχτάρ
# Σεφιά
# Σιχανί
# Ντρεάν
# Ελ Αϊούν
# Ελ Σατ 
# Ελ Καλά
# **[[Ελ Ταρέφ]]**
# Χαμάμ Μπενί Σαλάχ
# Λακ ντες Ουαζέ
# Ουέντ Ζιτούν
# Ραμλ Σουκ Σουαρέχ
# Ζεριζέρ
# Ζιτουνά

## Παραπομπές



Ελ Ταρεφ
Σοφτάς

Ο όρος " **σοφτάς** ", ο οποίος εμφανίζεται στην οθωμανική ιστορία γύρω στο 10ο αιώνα και συνεχίζεται μέχρι το 16ο και αναφέρεται σε μια ομάδα θρησκευόμενων μαθητών που φοιτούσαν στους [μεντρεσέδες 1] στο πλαίσιο του εκπαιδευτικού συστήματος της οθωμανικής αυτοκρατορίας. Ειδικότερα ο όρος  χρησιμοποιείται για να περιγράψει έναν μαθητή στις πρώτες έξι βαθμίδες του συστήματος αυτών των ιεροσπουδαστηρίων.  

Οι μαθητές προέρχονταν κυρίως από φτωχές αγροτικές οικογένειες και προσπαθούσαν να βελτιώσουν τις συνθήκες ζωής τους και να σπουδάσουν σε αναγνωρισμένους θεσμούς.  
Κατηγορία:Οθωμανοί
Μεταμόρφωση Σωτήρος Δράμας

Η **Μεταμόρφωση Σωτήρος** είναι πεδινό χωριό της Ανατολικής Μακεδονίας στην Περιφερειακή Ενότητα Δράμας.

## Γενικά στοιχεία
Η Μεταμόρφωση Σωτήρος βρίσκεται σε υψόμετρο 110 μέτρα. Απέχει περίπου 3 χιλιόμετρα δυτικά από το κέντρο της Δράμας και αποτελεί ουσιαστικά συνέχεια του οικιστικού ιστού της πόλης. Ως ξεχωριστός οικισμός αναφέρεται επίσημα το 1971 να προσαρτάται στην τότε κοινότητα Ξηροποτάμου. Σύμφωνα με το Σχέδιο Καλλικράτης διοικητικά, μαζί με τον Ξηροπόταμο αποτελούν τη δημοτική κοινότητα Ξηροποτάμου που υπάγεται στη δημοτική ενότητα Δράμας του Δήμου Δράμας και σύμφωνα με την απογραφή 2021 έχει πληθυσμό126 κατοίκους ενώ με αυτή του 2011 ήταν 181 .

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Δράμας
Βαθύλακκος Δράμας

Ο **Βαθύλακκος** (πρώην *Κόβιτσα*) είναι ορεινό χωριό της περιφερειακής ενότητας Δράμας στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011 ο πληθυσμός του ανέρχεται στους 98 κατοίκους.

## Γενικά και ιστορικά στοιχεία
Ο Βαθύλακκος είναι κτισμένος σε υψόμετρο 510 μέτρων στις νοτιοανατολικές πλαγιές του Φαλακρού όρους και βρίσκεται 11 χιλιόμετρα βόρεια από το κέντρο της πόλης της Δράμας.

Το 1530 αναφέρεται σε οθωμανική στατιστική ως *Κοζνίτσε*, ενώ ο πληθυσμός του ήταν κατά μεγάλη πλειοψηφία χριστιανικός. Ωστόσο, στις αρχές του 20ού αιώνα, σύμφωνα με μια βουλγαρική εκτίμηση εκείνης της εποχής, επρόκειτο για έναν αμιγώς μουσουλμανικό οικισμό 410 κατοίκων. Περιήλθε στο ελληνικό κράτος κατά τη διάρκεια των Βαλκανικών Πολέμων, ωστόσο κατελήφθη προσωρινά από τον βουλγαρικό στρατό στον Α΄ Παγκόσμιο Πόλεμο, περίοδο κατά την οποία η κτηνοτροφία του οικισμού υπέστη απώλειες από τις υπεξαιρέσεις των αρχών κατοχής. Τον Οκτώβριο του 1941 το χωριό καταστράφηκε από τα βουλγαρικά στρατεύματα Κατοχής στο πλαίσιο της καταστολής της εξέγερσης της Δράμας και των μαζικών αντιποίνων που ακολούθησαν.

Με βάση το ΦΕΚ 251Α - 20/11/1919 προσαρτήθηκε στην τότε κοινότητα Βησωτσάνης (Ξηροπόταμου). Το 1927 με το ΦΕΚ 76Α - 02/05/1927 έλαβε τη σημερινή του ονομασία. Διοικητικά, μέχρι το 1997 ανήκε στην επαρχία Δράμας, ενώ σύμφωνα με το Σχέδιο Καλλικράτης μαζί με το Μοναστηράκι αποτελούν την τοπική κοινότητα Μοναστηρακίου που υπάγεται στη δημοτική ενότητα Δράμας του ομώνυμου δήμου.

Εκκλησιαστικά το χωριό υπάγεται στη μητρόπολη Δράμας και ο κεντρικός ναός του είναι αφιερωμένος στην Κοίμηση της Θεοτόκου. Στον Βαθύλακκο εδρεύει ο πολιτιστικός σύλλογος «Ο Πρόσφυγας».

## Απογραφές πληθυσμού

## Εικόνες του χωριού


Αρχείο:Βαθύλακκος.JPG|Η είσοδος του οικισμού
Αρχείο:School of Vathylakkos.jpg|Το κτίριο του παλιού σχολείου
Αρχείο:Assumption of Mary Orthodox Church.JPG|Η Κοίμηση της Θεοτόκου
Αρχείο:Kovitsa.jpg|Ο Βαθύλακκος τον χειμώνα



## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Δράμας
Κτήριο του Κοινοβουλίου (Μάλτα)

Το **Κτήριο του Κοινοβουλίου** της Μάλτας (μαλτέζικα: *Dar il-Parlament*) είναι ο τόπος συνεδρίασης του Κοινοβουλίου της Μάλτας, που εδρεύει στην πρωτεύουσα Βαλέτα. Το κτήριο κατασκευαζόταν από το 2011 έως το 2015 σε σχέδια του Ιταλού αρχιτέκτονα Ρέντσο Πιάνο, στο πλαίσιο του ενός ευρύτερου έργου ανάπλασης της ευρύτερης περιοχής, που περιλάμβανε την κατασκευή μιας νέας Πύλης της Πόλης και τη μετατροπή των ερειπίων της πρώην Βασιλικής Όπερας σε υπαίθριο θέατρο. Η κατασκευή του κτηρίου του Κοινοβουλίου προκάλεσε έντονες αντιπαραθέσεις, κυρίως λόγω του σύγχρονου σχεδιασμού του και του κόστους κατασκευής του, το οποίο ανήλθε σε περίπου 90 εκατομμύρια ευρώ.

Από το 1921 έως το 1976, ο τόπος συνεδρίασης του Κοινοβουλίου της Μάλτας ήταν η Αίθουσα Συμβουλίου του Παλατιού του Μεγάλου Μαγίστρου στη Βαλέτα. Από το 1976 μέχρι το Μάιο του 2015, το κοινοβούλιο χρησιμοποιούσε το πρώην οπλοστάσιο του ίδιου παλατιού για τη διεξαγωγή των εργασιών του.

## Κριτική του κτηρίου
Το κτήριο του Σώματος του Κοινοβουλίου, μαζί με το υπόλοιπο έργο ανάπλασης της ευρύτερης περιοχής, υπήρξε αμφιλεγόμενο. Ορισμένοι επικριτές του υποστήριξαν ότι επρόκειτο για περιττό έργο, προτείνοντας την μετατροπή του Φρουρίου Σεντ Έλμο ή κάποιου μεγάλου ερειπωμένου παλατιού στην πόλη σε κτήριο του κοινοβουλίου, κάτι που θα είχε σημαντικά μικρότερο κόστος από την εξ ολοκλήρου κατασκευή ενός νέου κτηρίου. Κάποιοι ισχυρίστηκαν ότι η πλατεία του χώρου δεν έπρεπε να χτιστεί, καθώς ήταν ένας από τους λίγους ανοιχτούς χώρους στη Βαλέτα. Άλλοι επιτέθηκαν στον μοντέρνο σχεδιασμό της ίδιας της δομής, συμπεριλαμβανομένου του βουλευτή των Καρμέλο Αμπέλα, ο οποίος αποκάλεσε το κτήριο του Κοινοβουλίου «ένα άσχημο κτήριο χτισμένο σε ξυλοπόδαρα».

Ο σχεδιασμός του κτηρίου, ιδιαίτερα το σύστημα επένδυσής του, συγκρίθηκε από το ευρύ κοινό με περιστερώνα, αλλά και με τρίφτη τυριού. Η επένδυση προοριζόταν να αντιπροσωπεύσει κηρήθρες, καθώς το όνομα της Μάλτας προέρχεται από την αρχαία Μελίτη, που παραπέμπει στο μέλι. Ο υπερσύγχρονος σχεδιασμός του κτηρίου ήρθε σε αντίθεση με τον χαρακτήρα των κτηρίων της Βαλέτας, ενώ οδήγησε την ΟΥΝΕΣΚΟ να αμφισβητήσει τον τίτλο της πόλης ως Μνημείο Παγκόσμιας Κληρονομιάς. Το 2015, το κτήριο συμπεριλήφθηκε στον κατάλογο με τα «καλύτερα (και χειρότερα) κτήρια του κόσμου» του βρετανικού *[[The Telegraph]]*, αν και η εφημερίδα δεν ανέφερε σε ποια από τις δύο κατηγορίες εντασσόταν το κτήριο.

## Παραπομπές


Κατηγορία:Βαλέτα
Κατηγορία:Κτίρια και κατασκευές στη Μάλτα
Κατηγορία:Πολιτική της Μάλτας
Βαθύτοπος Δράμας

Ο **Βαθύτοπος** είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφικά - ιστορικά στοιχεία
Ο Βαθύτοπος βρίσκεται στα σύνορα της Ελλάδας με τη Βουλγαρία και τα όρια με την Περιφερειακή Ενότητα Σερρών. Είναι κτισμένος στις βορειοανατολικές πλαγιές του Μαύρου Βουνού (νοτιοανατολική απόληξη των Ορέων Βροντούς) σε υψόμετρο 680 μέτρα. Απέχει 56 χλμ. βορειοδυτικά από τη  Δράμα, 15 χλμ. δυτικά από το Κάτω Νευροκόπι (έδρα του δήμου) και 2 χλμ. ανατολικά από το Κατάφυτο. Οι κάτοικοί ασχολούνται κυρίως με τη γεωργία (παράγουν εξαιρετικής ποιότητας φασόλια και πατάτα) και λιγότερο με την κτηνοτροφία (βιολογική παραγωγή ημιάγριων χοίρων).

Η παλιά του ονομασία, την περίοδο της τουρκοκρατίας, ήταν *Τερλίς* και χαρακτηριζόταν ως μικτό αφού οι κάτοικοί του ήταν  μουσουλμάνοι και χριστιανοί. Αναφέρεται, μετά την απελευθέρωση, με την παλιά ονομασία *Τερλίς* το 1919 στο ΦΕΚ 251Α - 20/11/1919 να ορίζεται έδρα της ομώνυμης κοινότητας. Το 1927 με το ΦΕΚ 76Α - 02/05/1927 μετονομάστηκε σε Βαθύτοπος. Σύμφωνα με το Σχέδιο Καλλικράτης αποτελεί την τοπική κοινότητα Βαθυτόπου που υπάγεται στο Δήμου Κάτω Νευροκοπίου και σύμφωνα με την απογραφή του 2021 πληθυσμό 461 και σύμφωνα με εκείνη του 2021 255 κατοίκους.

## Εξωτερικοί σύνδεσμοι

* Ο Βαθύτοπος Δράμας στο https://www.youtube.com/

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Πέρασμα Δράμας

Το **Πέρασμα** είναι ακατοίκητος οικισμός της Ανατολικής Μακεδονίας στην Περιφερειακή Ενότητα Δράμας.

## Γενικά στοιχεία
Το Πέρασμα βρίσκεται προς τα σύνορα της Ελλάδας με τη Βουλγαρία σε υψόμετρο 400 μέτρα, το οποίο Απέχει 53 χιλιόμετρα βόρεια από τη Δράμα (μέσω Βώλακα) και 29 χιλιόμετρα  ανατολικά από το Κάτω Νευροκόπι (έδρα του δήμου). Είναι κτισμένο στις βόρειες πλαγιές του όρους Φαλακρό και τις νότιες όχθες της τεχνητής λίμνης Θησαυρού που σχηματίζεται στον ποταμό Νέστο. 

Αναφέρεται, μετά την απελευθέρωση, με την παλιά ονομασία *Ιστράνε* το 1919 στο ΦΕΚ 251Α - 20/11/1919 να προσαρτάται στην τότε κοινότητα Τσερεσόβου (Παγονερίου). Το 1927 με το ΦΕΚ 76Α - 02/05/1927 μετονομάστηκε σε Πέρασμα. Σύμφωνα με το Σχέδιο Καλλικράτης μαζί με την Μικροκλεισούρα αποτελούν την κοινότητα Μικροκλεισούρας που υπάγεται στο Δήμου Κάτω Νευροκοπίου και σύμφωνα με την απογραφή 2011 έχει πληθυσμό 26 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Θάλεια Παπάζογλου

Η **Θάλεια Παπάζογλου** είναι Ελληνίδα ηθοποιός. Γεννήθηκε στις 3 Ιανουαρίου 1948 και ξεκίνησε την καριέρα της το 1972 πρωταγωνιστώντας στην κινηματογραφική ταινία «Τύψεις συνειδήσεως», ενώ την ίδια χρονιά εμφανίστηκε στις τηλεοπτικές σειρές «Απόρρητος Φάκελος 27» και «Στησιχόρου 73». Έγινε ιδιαιτέρα γνωστή τη δεκαετία του 1980. Κατά την περίοδο 1986-1989 έλαβε μέρος σε συνολικά 29 βιντεοταινίες κυρίως με πρωταγωνιστικούς ρόλους ενώ συνέχισε την παρουσία της σε κινηματογράφο και τηλεόραση. 

## Βιογραφικό
Ξεκίνησε την καριέρα της το 1972 πρωταγωνιστώντας στην κινηματογραφική ταινία *Τύψεις συνειδήσεως,* ενώ την ίδια χρονιά εμφανίστηκε στις τηλεοπτικές σειρές *Απόρρητος Φάκελος 27* και *[[Στησιχόρου 73 (τηλεοπτική σειρά)|Στησιχόρου 73]]*. Στην τηλεόραση ακολούθησαν ρόλοι στις σειρές *Τερέζα Βάρμα Δακόστα*, *Πολεμικές ιστορίες*, *Σκοτεινές δυνάμεις*, *[[Μεθοριακός σταθμός]]* και άλλες.

Έγινε ιδιαιτέρα γνωστή τη δεκαετία του 1980. Κατά την περίοδο 1986-1989 έλαβε μέρος σε συνολικά 29 βιντεοταινίες κυρίως με πρωταγωνιστικούς ρόλους ενώ συνέχισε την παρουσία της σε κινηματογράφο και τηλεόραση. Από το 1992 μέχρι το 1994 υποδύθηκε την *Ελένη Παπαγιάννη* στην καθημερινή σειρά του Mega Channel *[[Παράλληλοι δρόμοι]]*. Ακολούθησαν κάποιες έκτακτες εμφανίσεις στις σειρές *Μάνα είναι μόνο μία*, *Οι δικηγόροι της Αθήνας* και *[[Οι Μεν Και Οι Δεν]]*. Ένας ακόμη γνωστός της τηλεοπτικός ρόλος ήταν αυτός της Πωλέττας Παπαδάκη στην κωμική σειρά του Mega Channel *[[Η Νταντά]]*. Εκεί τις σεζόν 2003-2005 είχε το ρόλο της μητέρας της κεντρικής πρωταγωνίστριας της σειράς Μαίρης κάνοντας διάφορες έκτακτες εμφανίσεις καθ' όλη τη διάρκεια της σειράς. Από το 2004 μέχρι το 2009 έλαβε μέρος σε τρεις ιστορίες της κωμικής σειράς *[[Επτά Θανάσιμες Πεθερές]]*. Τη σεζόν 2006-2007 συμμετείχε σε δύο ιστορίες της κωμικής σειράς *[[Εντιμότατοι κερατάδες]]* ενώ ήταν μέρος του καστ της δραματικής σειράς *Αν μ' αγαπάς*. Από το 2009 μέχρι το 2010 είχε έναν από τους πρωταγωνιστικούς ρόλους στην κωμική σειρά *Κος και Κα Πελς* στον ANT1.

## Φιλμογραφία
### Τηλεόραση

### Κινηματογράφος

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Δασωτό Δράμας

Το **Δασωτό** είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφικά - ιστορικά στοιχεία
Το Δασωτό βρίσκεται προς τα σύνορα της Ελλάδας με τη Βουλγαρία σε υψόμετρο 630 μέτρα. Απέχει 48 χλμ. ΒΔ. από τη Δράμα και 8 χλμ. Δ. από το Κάτω Νευροκόπι (έδρα του δήμου). Το χωριό είναι κτισμένο σε πλαγιά με θέα το λεκανοπέδιο του Νευροκοπίου και οι κάτοικοί του ασχολούνται κυρίως με τη γε­ωργία (καλλιέργεια πατάτας). Είναι πλούσιο σε χλωρίδα και πανίδα και γνωστό για το "Δάσος Καστανιάς" που φθάνει μέχρι τη βόρεια άκρη του.

Την περίοδο της τουρκοκρατίας ονομαζόταν *Κούμανιτς* ή *Κουμανίτσι* και χαρακτηριζόταν ως μικτό χωριό με κατοίκους βουλγαρόφωνους χριστιανούς και μουσουλμάνους. Μετά τη Μικρασιατική Καταστροφή και την ανταλλαγή πληθυσμών οι μουσουλμάνοι μετακινήθηκαν στην Τουρκία ενώ ήρθαν και εγκαταστάθηκαν 102 οικογένειες προσφύγων (384 άτομα). Οι πρώτοι ήταν το 1923 από τη Σηλυβρία της Ανατολικής Θράκης, στη συνέχεια το 1925 γύρω στις 50 οικογένειες από τη Σάντα του Πόντου, οι οποίοι μετακινήθηκαν από τα Κύργια για να αποφύγουν το ανθυγιεινό κλίμα τους και λίγους μήνες μερικές οι­κογένειες Ποντίων από το Άκ Νταγ Ματέν (οι λεγόμενοι Μετενλήδες).

## Διοικητικά στοιχεία
Μετά την απελευθέρωση, αναφέρεται επίσημα το 1919 με την ονομασία *Κουμανίτσι* στο ΦΕΚ 251Α - 20/11/1919 να προσαρτάται στην τότε κοινότητα Σταρτίστης (Περιθωρίου). Το 1927 με το ΦΕΚ 76Α - 02/05/1927 μετονομάστηκε σε σε Δασωτόν και το 1947 με το ΦΕΚ 144Α - 13/07/1947 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης αποτελεί την τοπική κοινότητα Δασωτού που υπάγεται στο Δήμου Κάτω Νευροκοπίου και σύμφωνα με την απογραφή 2011 είχε πληθυσμό 235 μόνιμους κατοίκους, ενώ με εκείνη του 2021 132.

## Εξωτερικοί σύνδεσμοι

* Δασωτό Νευροκοπίου Δράμας από ψηλά στο https://www.youtube.com/
* Από τη Σάντα του Πόντου στο Δασωτό Δράμας στον ιστότοπο https://santeos.blogspot.com/
* Η πεζοπορική διαδρομή: Ε6 Κάτω Νευροκόπι - Δασωτό - Άσφαλτος Βαθυτόπου από τον ιστότοπο https://el.wikiloc.com/

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Περιθώρι Δράμας

Το **Περιθώρι** ή **Περιθώριο** είναι ορεινό χωριό της Περιφερειακής Ενότητας Δράμας σε υψόμετρο 600 μέτρα, το οποίο βρίσκεται προς τα σύνορα της Ελλάδας με τη Βουλγαρία. Απέχει 47 χλμ. ΒΔ. από τη Δράμα και 10 χλμ. Δ.-ΝΔ. από το Κάτω Νευροκόπι (έδρα του δήμου). Είναι κτισμένο στις ανατολικές πλαγιές του όρους Μαύρο Βουνό και στα βόρεια του χωριού περνάει ο χείμαρρος Βαθυτόπου. Αναφέρεται, μετά την απελευθέρωση, με την παλιά ονομασία *Στάρτιστα* το 1919 στο ΦΕΚ 251Α - 20/11/1919 να ορίζεται έδρα της ομώνυμης κοινότητας. Το 1927 με το ΦΕΚ 76Α - 02/05/1927 μετονομάστηκε σε Περιθώριον. Σύμφωναμε την απογραφή του 2021 είχε πληθυσμό 569 μόνιμους κατοίκους

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Ζόρζε Κοσμάς Σιφάκι

**Ο Ζόρζε Κοσμάς Σιφάκι ** (Jorge Kosmas Sifaki, γεννήθηκε στις 28 Δεκεμβρίου 1977) είναι δικηγόρος του Παναμά που εξειδικεύεται στο εταιρικό και οικονομικό δίκαιο και πρώην πρεσβής και γενικός πρόξενος του Παναμά στην Ιαπωνία (2009-2014).  

Όταν διορίστηκε ως Πρέσβης του Παναμά στην Ιαπωνία, έγινε ο νεότερος Πρέσβης που κατείχε ποτέ αυτή τη θέση για τη χώρα του. Κατά τη διάρκεια της πενταετούς θητείας του, εργάστηκε για τον εκσυγχρονισμό του νηολογίου σημαίας του Παναμά στην Ιαπωνία και για την επίτευξη υψηλού ενδιαφέροντος των ιαπωνικών εταιρειών να επενδύσουν στον Παναμά. Βοήθησε επίσης να δημιουργήσει τη χρηματοδότηση   χορήγησε η ιαπωνική κυβέρνηση για τη γραμμή 3 του έργου Metro του Παναμά . 

Το 2014, απονεμήθηκε από την κυβέρνηση και τον αυτοκράτορα της Ιαπωνίας το Μεγάλο Κόρντον της Τάξης του Ανατέλλοντος Ήλιου . 

Ο Γιώργος Κοσμάς είναι παντρεμένος και έχει δύο παιδιά. 

Συνεργάζεται με τον Κοσμά και το Κοσμά, ένα δικηγορικό γραφείο του Παναμά με πάνω από 25 χρόνια εμπειρίας. 

## Παραπομπές


Κατηγορία:1977
Κατηγορία:Διπλωμάτες
Κατηγορία:Δικηγόροι
Παγονέρι Δράμας

Το **Παγονέρι**, παλαιότερα γνωστό ως **Τσερέσοβο**, είναι ορεινό χωριό του δήμου Κάτω Νευροκοπίου της Περιφερειακής Ενότητας Δράμας στην Περιφέρεια Ανατολικής Μακεδονίας και Θράκης. Σύμφωνα με την απογραφή 2011 είχε πληθυσμό 154 μονίμων κατοίκων και σύμφωνα με εκείνη του 2021 102.

## Γενικά και ιστορικά στοιχεία
Το Παγονέρι βρίσκεται κοντά στα σύνορα της Ελλάδας με τη Βουλγαρία. Απέχει 55 χλμ. Β.-ΒΔ. από τη Δράμα (μέσω Βώλακα) και 21 χλμ. ΝΔ. από το Κάτω Νευροκόπι (έδρα του δήμου). Είναι κτισμένο σε υψόμετρο 670 μέτρων στις βόρειες πλαγιές του όρους Φαλακρό και δυτικά του ποταμού Νέστου.

Στις αρχές του 20ού αιώνα, η πλειοψηφία των χριστιανών κατοίκων του χωριού ήταν πιστοί στο Οικουμενικό Πατριαρχείο, σε αντίθεση με τους αντίστοιχους πληθυσμούς γειτονικών χωριών που είχαν προσχωρήσει στη βουλγαρική Εξαρχία. Στη διάρκεια του Μακεδονικού Αγώνα, το Παγονέρι (τότε Τσερέσοβο) αποτέλεσε ένα από τα ελληνικά κέντρα της περιοχής, με κατοίκους του να εντάσσονται σε αντάρτικά σώματα ή να δρουν υποστηρικτικά προς τους μακεδονομάχους.

Κατά τη διάρκεια του Α΄ Βαλκανικού Πολέμου, το χωριό πέρασε προσωρινά υπό βουλγαρικό έλεγχο, ενώ μετά τον Β΄ Βαλκανικό περιήλθε - όπως και ο υπόλοιπος νομός Δράμας - στην Ελλάδα. Σύμφωνα με την απογραφή που πραγματοποιήθηκε το 1913 από τις ελληνικές αρχές, είχε πληθυσμό 324 κατοίκων (159 ανδρών και 165 γυναικών). Κατά τον Α΄ Παγκόσμιο Πόλεμο, το Παγονέρι τέλεσε υπό νέα βουλγαρική κατοχή (1916-1918).

Κατά τη διάρκεια της βουλγαρικής Κατοχής του 1941-1944, οι κάτοικοι του Παγονερίου συμμετείχαν ενεργά στην Εθνική Αντίσταση ως αντάρτες των τμημάτων του Αντώνη Φωστερίδη. Ως σημαντικότερος τοπικός οπλαρχηγός εκείνης της περιόδου αναγνωρίζεται ο Χρήστος Τάσκας, ενώ αναφέρονται ακόμη οι Α. Βούγκας και Σ. Γοριδάρης. Την ίδια περίοδο και ιδίως μετά τη μάχη της γέφυρας Παπάδων, 205 κάτοικοι του Παγονερίου εκτοπίστηκαν στο Σβέτι Βρατς (νυν Σαντάνσκι) της νοτιοδυτικής Βουλγαρίας και επέστρεψαν στις εστίες τους μετά την Απελευθέρωση. Κατά τον Εμφύλιο, οι κάτοικοι του χωριού τάχθηκαν στο πλευρό των κυβερνητικών δυνάμεων.

Διοικητικά, το 1919 το χωριό ορίστηκε το 1919 έδρα κοινότητας. Από το 1926 μέχρι και το 1994 ανήκε στην επαρχία Δράμας, ενώ στη συνέχεια υπήχθη στην επαρχία Κάτω Νευροκοπίου. Από το 1997 ανήκει στον δήμο Κάτω Νευροκοπίου και σύμφωνα με το Σχέδιο Καλλικράτης αποτελεί την τοπική κοινότητα Παγονερίου.

### Πρόσωπα
Στο Παγονέρι γεννήθηκαν οι μακεδονομάχοι Δημήτριος Πέντσας και Αθανάσιος Βλάχος ή Μόνιος, καθώς και ο αντιστασιακός Χρήστος Τάσκας.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Οι περιπέτειες του Χάκλμπερι Φιν

***Οι περιπέτειες του Χάκλμπερι Φιν*** (αγγλικά: *Adventures of Huckleberry Finn* ή σε νεότερες εκδόσεις *The Adventures of Huckleberry Finn*)
είναι μυθιστόρημα από τον Μαρκ Τουέιν, το οποίο δημοσιεύθηκε στο Ηνωμένο Βασίλειο τον Δεκέμβριο του 1884 και στις Ηνωμένες Πολιτείες το 1885. Ήταν ανάμεσα στα πρώτα έργα της αμερικανικής λογοτεχνίας που γράφηκαν στην καθομιλουμένη γλώσσα, και χαρακτηρίζεται από το τοπικό χρώμα. Το αφηγείται σε πρώτο πρόσωπο ο Χάκλμπερι «Χακ» Φιν, ο οποίος είναι φίλος του Τομ Σώγιερ, και αφηγείται επίσης άλλα δύο μυθιστορήματα του Μαρκ Τουέιν. Αποτελεί συνέχεια του μυθιστορήματος *[[Οι περιπέτειες του Τομ Σόγιερ]]*.

Το μυθιστορήματα θεωρείται ως ένα από τα σπουδαία αμερικανικά μυθιστορήματα και χαρακτηρίζεται από την πολύχρωμη περιγραφή ανθρώπων και τοποθεσιών κατά μήκος του Μισισιπή. Διαδραματίζεται στην προπολεμική κοινωνία του Νότου, η οποία είχε πάψει να υπάρχει τουλάχιστον 20 χρόνια πριν τη δημοσίευση του βιβλίου, και έτσι οι *Περιπέτειες του Χάκλμπερι Φιν* θεωρείται συχνά σάτιρα στις τότε καθιερωμένες συμπεριφορές και ιδίως τον ρατσισμό.

Το βιβλίο ήταν εξ αρχής πολύ δημοφιλές και αποτελεί έκτοτε αντικείμενο συνεχούς μελέτες από τους ιστορικούς της λογοτεχνίας. Όταν δημοσιεύθηκε, το βιβλίο κατακρίθηκε για την εκτεταμένη χρήση βωμολοχιών. Κατά τη διάρκεια του 20ού αιώνα, και παρά το γεγονός ότι ο πρωταγωνιστής και η στάση του βιβλίου είναι αντιρατσιστική, το βιβλίο κατακρίθηκε τόσο για τη θεωρούμενη χρήση ρατσιστικών στερεοτύπων όσο και τη συχνή της ρατσιστικής λέξης nigger.

## Παραπομπές


κατηγορία:Αμερικανικά μυθιστορήματα
Κατηγορία:Παιδικά βιβλία
Zivert

Η **Γιούλια Ντμίτριεβνα Ζίβερτ** (ρωσικά: *Юлия Дмитриевна Зиверт*, 28 Νοεμβρίου 1990), περισσότερο γνωστή ως **Zivert**, είναι Ρωσίδα τραγουδίστρια και μοντέλο. Ουσιαστικά η καριέρα της ξεκίνησε το 2017, όταν και κυκλοφόρησε τα πρώτα της singles, το  "Chak" και το "Anestezia". Ωστόσο, το 2018, έγινε διεθνώς γνωστή με το κομμάτι "Life". Γεννήθηκε στη Μόσχα, της Σοβιετικής Ένωσης (σημερινή Ρωσία). Μικρή είχε όνειρο να ασχοληθεί με τη μουσική και τον χορό και ότι κάθε μέρα στο σπίτι έκανε "συναυλίες". Το 2017, υπέγραψε επαγγελματικό συμβόλαιο με τη ρωσική εταιρεία First Music Publishing, με την οποία κυκλοφόρησε και το πρώτο της single "Chak".

Το κομμάτι ανέβηκε την 1 Απριλίου 2017, στο προσωπικό της κανάλι στο YouTube. Στις 17 Ιουνίου, του ιδίου χρόνου, κυκλοφόρησε και το video clip του προαναφερθέντος τραγουδιού. Λίγους μήνες μετά, και συγκεκριμένα στις 15 Σεπτεμβρίου (του ίδιου έτους), κυκλοφορεί και το δεύτερο single της, "Anestezia". Στις 17 Ιανουαρίου του 2018, για την προώθηση κι αυτού του κομματιού κυκλοφορεί και video clip. Στις 6 Απριλίου του 2018, κυκλοφόρησε το πρώτο της EP, ονόματι *Sijai*, το οποίο περιείχε τέσσερα τραγούδια: το "Eche Hochu", το "Zelenye volny", και το "Sijai" i "Okean". Παρόλα αυτά, η μεγάλη επιτυχία της έρχεται στις 12 Μαρτίου του 2019, κυκλοφόρησε video clip από το κομμάτι "Life", στο προσωπικό της κανάλι στο YouTube, αφού πρώτα ήδη είχε κυκλοφορήσει, περίπου για ένα τρίμηνο, και σε άλλες διαδικτυακές πλατφόρμες. 

Το video clip του παραπάνω τραγουδιού είχε γυριστεί Χονγκ Κονγκ.  To "Life" έγινε το single με τις περισσότερες αναζητήσεις στο Shazam για το 2019, ενώ για την ίδια χρονιά το κομμάτι κρίθηκε ως πιο δημοφιλές για το 2019, σύμφωνα με τη μουσική του Yandex. Επίσης, κατάληξε να είναι και το δεύτερο κομμάτι σε ακούσματα, στη Ρωσία, στο Apple Music. Στις 27 Σεπτεμβρίου του 2019, κυκλοφόρησε και το πρώτο της στούντιο άλμπουμ, ονόματι *Vinyl #1*. Από αυτόν τον δίσκο κυκλοφόρησαν συνολικά τέσσερα singles, συμπεριλαμβανομένου και του "Life". To 2020, κυκλοφόρησε και το πρώτο single του επερχόμενου δίσκου της *Vinyl #2*. Σε αυτά τα λίγα χρόνια καριέρας που έχει, έλαβε αρκετές υποψηφιότητες και βραβεύσεις, όπως για παράδειγμα Καλύτερης Ερμηνεύτριας του 2020, από τα ρωσικά *Новое радио*.

## Παραπομπές


## Εξωτερικοί σύνδεσμοι
* 
* 

Κατηγορία:Ρωσίδες τραγουδίστριες
Κατηγορία:Ρωσίδες μοντέλα
Κατηγορία:Φωτομοντέλα
Πολυξένη: Μια ιστορία από την Πόλη

***Πολυξένη: Μια ιστορία από την Πόλη*** είναι ο τίτλος μιας δραματικής ταινίας ελληνικής παραγωγής του 2017 σε σκηνοθεσία της Δώρας Μασκλαβάνου. Η ταινία επελέγη ως η ελληνική υποψηφιότητα για τη κατηγορία της Καλύτερης Ξενόγλωσσης Ταινίας στα 91α Βραβεία Όσκαρ, αλλά δεν ήταν υποψήφια.

## Ηθοποιοί

* Κάτια Γκουλιώνη ως Πολυξένη (Μελά) Σεριάδη
* Οζγκιούρ Εμρέ Γιλντιρίμ ως Κερέμ Σαΐμπ
* Λυδία Φωτοπούλου ως Δομνα Σεριάδη, μητέρα
* Ακύλλας Καραζήσης ως Μιχαήλ Σεριάδης, πατέρας
* Αργύρης Πανταζάρας ως Γιάννης Μελάς, βιολογικός αδερφός
* Αλέξανδρος Μυλωνάς ως ιερέας
* Υβόννη Μαλτέζου ως Δόμνα, γειτόνισσα
* Ερρίκος Λίτσης ως δικηγόρος
* Νίκος Καραθάνος ως Σάββας Δημάδης
* Κώστας Ξυκομηνός ως καταστηματάρχης
* Νίκος Χατζόπουλος, ως ψυχίατρος
* Βασίλης Κουκαλάνι ως νομικός
* Μελέτης Γεωργιάδης ως υπεύθυνος ορφανοτροφείου
* Νίκος Γκέλια ως Θοδωρος Μαλακάσης, βοηθός δικηγόρου

## Παραπομπές

## Εξωτερικοί σύνδεσμοι

* 
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες της δεκαετίας 2010
Κατηγορία:Ταινίες του 2017
Μπερκίν Ελβάν

μικρογραφία
Ο **Μπερκίν Ελβάν** (*Berkin Elvan*, 5 Ιανουαρίου 1999 - 11 Μαρτίου 2014) ήταν Κούρδος ηλικίας 15 ετών, ο οποίος χτυπήθηκε στο κεφάλι από κάνιστρο δακρυγόνου που πυροδότησε ένας αστυνομικός στην Κωνσταντινούπολη κατά τη διάρκεια των αντικυβερνητικών διαδηλώσεων τον Ιούνιο του 2013 στην Τουρκία. Πέθανε στις 11 Μαρτίου 2014, ύστερα από κώμα 269 ημερών. Οι δικηγόροι που εκπροσωπούσαν την οικογένεια δήλωσαν ότι η κατάσταση του Ελβάν επιδεινώθηκε την τελευταία εβδομάδα της ζωής του, με το βάρος του να πέφτει από τα 45 στα 16 κιλά. Μετά το θάνατο του, ξέσπασαν εκτεταμένες διαδηλώσεις.

## Παραπομπές


Κατηγορία:Κούρδοι
Κατηγορία:Τούρκοι θύματα δολοφονικών ενεργειών
Κατηγορία:Δολοφονημένα παιδιά
Κατηγορία:Αστυνομική βία
Μπομπ Φόσι

Ο **Μπομπ Φόσι** (*Bob Fosse*, 23 Ιουνίου 1927 - 23 Σεπτεμβρίου 1987) ήταν Αμερικανός χορευτής, χορογράφος, ηθοποιός, σεναριογράφος και σκηνοθέτης βραβευμένος με Όσκαρ Σκηνοθεσίας για την ταινία του 1972 *[[Καμπαρέ (ταινία)|Καμπαρέ]] (Cabaret)*. Ο Φόσι που διέπρεψε στη σκηνοθεσία μιούζικαλ τόσο στα θέατρα του Μπρόντγουεϊ, όσο και στον κινηματογράφο, είναι επίσης γνωστός για τις ταινίες *Γλυκειά Τσάριτι (Sweet Charity, 1969)*, *Λένι, ο Βρωμόστομος (Lenny, 1974)*, *Η Παράσταση Αρχίζει (All That Jazz, 1979)* και *Γυμνό Μοντέλο (Star 80)*.

Αποτελεί το μοναδικό άτομο που έχει κερδίσει Όσκαρ, Έμμυ και Τόνυ μέσα σε μια χρονιά. Είχε λάβει τέσσερις υποψηφιότητες για βραβείο Όσκαρ και κατάφερε να κερδίσει οκτώ βραβεία Τόνυ για τη χορογραφία και τη σκηνοθεσία του θεατρικού μιούζικαλ *Pippin*.

## Βιογραφία
Γεννημένος στο Σικάγο, από Νορβηγό πατέρα και Ιρλανδή μητέρα, ο Φόσι ήταν το πέμπτο από έξι παιδιά. Του άρεσε ο χορός και ξεκίνησε τα μαθήματα σε μικρή ηλικία και στα 13 του, χόρευε ήδη επαγγελματικά σε συνεργασία με τον χορευτή Τσαρλς Γκρας με τον οποίο είχαν δημιουργήσει το σχήμα *The Riff Brothers* και κατά την ενηλικίωση του, μετά τον πόλεμο, χόρευε σε νυχτερινά κέντρα.

Μετά τον πόλεμο, ο Φόσι μεταφέρθηκε στο Χόλιγουντ έχοντας ως σκοπό να γίνει ο νέος Φρεντ Αστέρ. Η πρώτη του κινηματογραφική εμφάνιση ήταν στην ταινία *Φίλησέ με, Καίτη (Kiss me Kate)* το 1953 κι ακολούθησε η συμμετοχή του στο μιούζικαλ *Give a Girl a Break, 1953*, όπου πληρούσε χρέη βοηθού σκηνοθέτη. Ήταν ο χορογραφία του σε μια σκηνή του *Φίλησέ με, Καίτη* που τράβηξε την προσοχή των παραγωγών του Μπρόντγουεϊ και έχοντας πλέον αφήσει την καριέρα του ηθοποιού πίσω του, άρχισε να δημιουργεί χορογραφίες για μιούζικαλ στο θέατρο. Το 1955 στις πρόβες του μιούζικαλ *Damn Yankees* γνώρισε την χορεύτρια Γκουέν Βερντόν, την οποία παντρεύτηκε αργότερα. Κατά τη δεκαετία του 1960, δούλεψε και στην τηλεόραση και στο τέλος της δεκαετίας αυτής σκηνοθέτησε με επιτυχία τη Σίρλεϊ Μακ Λέιν στο μιούζικαλ *Γλυκιά Τσάριτι (Sweet Charity, 1969)*. Η επιτυχία αυτής της ταινίας του επέτρεψε να σκηνοθετήσει τη δεκαετία του 1970 τα αριστουργήματά του: *Καμπαρέ (Cabaret, 1972)* με τη Λάιζα Μινέλι, *Λένι, ο Βρωμόστομος (Lenny, 1974)* με τον Ντάστιν Χόφμαν και *Η παράσταση αρχίζει (All That Jazz, 1979)* με τον Ρόι Σάιντερ. Τελευταία του ταινία ήταν το *Γυμνό Μοντέλο (Star 80)* το 1983. Ο σκηνοθέτης απεβίωσε το 1987 από έμφραγμα του μυοκαρδίου. Υπήρξε παντρεμένος τρεις φορές και από τον τρίτο του γάμο με την χορεύτρια Γκουέν Βερντόν απέκτησε μια κόρη επίσης χορεύτρια. 

### Φιλμογραφία

## Παραπομπές


## Εξωτερικοί σύνδεσμοι

*Μπομπ Φόσι , σελίδα στον ιστότοπο Cine.gr 
*  

Κατηγορία:Αμερικανοί χορογράφοι
Κατηγορία:Αμερικανοί χορευτές
Κατηγορία:Αμερικανοί ηθοποιοί κινηματογράφου
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Βραβευμένοι με Χρυσή Σφαίρα
Κατηγορία:Αμερικανοί σκηνοθέτες κινηματογράφου
Γιεκατερίνα Μιχάιλοβα-Ντιόμινα

Η **Γιεκατερίνα Ιλλαριόνοβνα Μιχάιλοβα-Ντιόμινα** (ρωσικά: *Екатерина Илларионовна Михайлова-Дёмина*, 22 Δεκεμβρίου 1925 - 24 Ιουνίου 2019) ήταν Ρωσίδα στρατιωτικός ιατρός και η μόνη γυναίκα που υπηρέτησε στην πρώτη γραμμή αναγνωρίσεων στο Σοβιετικό Ναυτικό, κατά τη διάρκεια του Δευτέρου Παγκοσμίου Πολέμου. Κουβάλησε δεκάδες τραυματισμένους άνδρες από το πεδίο μάχης, ενώ κι αυτή είχε τραυματιστεί τρεις φορές επάνω στον αγώνα της και όσο ήταν με το ναυτικό. Αν και μετά τον πόλεμο της προτάθηκαν διάφορες μεγάλες τιμές και βραβεύσεις εκεί αρνήθηκε να παραλάβει κάποια. Παρόλα αυτά, τιμήθηκε το 1990, από τον πρόεδρο της Σοβιετικής Ένωσης, Μιχαήλ Γκορμπατσόφ, με το μετάλλιο του Ήρωα της Σοβιετικής Ένωσης. 

Γεννήθηκε στο Λένινγκραντ, χάνοντας σε μικρή ηλικία και τους δύο γονείς της, γεγονός που την έφερε στο ορφανοτροφείο του Λένινγκραντ. Όταν, ως μέρος του Δευτέρου Παγκοσμίου Πολέμου, ξεσπά και ο Μεγάλος Πατριωτικός Πόλεμος, η Ντιόμινα ήταν μόλις 15 ετών. Παρά το νεαρό της ηλικίας της αποφάσισε να γίνει εθελόντρια. Έγινε δεκτή, μόνο που είχε προσθέσει δύο χρόνια στην πραγματική της ηλικία, κι αφού έγινε αυτό, τοποθετήθηκε σε στρατιωτικό νοσοκομείο. Σε έναν βομβαρδισμό, την ίδια χρονιά, καταστρέφεται το νοσοκομείο, και τότε ήταν που ακολούθησε τον Κόκκινο Στρατό ως γιατρός. Εκείνη την περίοδο τραυματίζεται σοβαρά στο πόδι και μεταφέρεται σε νοσοκομείο, μετά το εξιτήριο της, στέλνεται στο Ναυτικό θαλάσσιο νοσοκομείο. 

Δεν έκατσε πολύ εκεί, γιατί ένιωθε πως ήταν εκτός δράσης και το 1943 έγινε δεκτό το αίτημα της να μεταφερθεί στα πεδία μαχών. Αρχικά στο ναυτικό και μετά παντού στην Ευρώπη ακολουθούσε τη μονάδα της, αν και στην αρχή λόγω φύλου ήταν δύσπιστοι οι στρατιώτες γρήγορα αναγνώρισαν την αξία της. Πήρε αρκετά μετάλλια κατά τη διάρκεια του Πολέμου. Τον Νοέμβριο του 1945 απαλλάχτηκε από τα καθήκοντά της, αλλά συνέχισε να ασχολείται με την ιατρική, μέσω του Ερυθρού Σταυρού. Το 1950 τελείωσε το Ινστιτούτο Ιατρικής του Λένινγκραντ και υπηρέτησε την ιατρική για 36 χρόνια, όπου και συνταξιοδοτήθηκε. Το 2017, έγινε η τελευταία γυναίκα που επέζησε από τους Ήρωες της Σοβιετικής Ένωσης του Δεύτερου Παγκοσμίου Πολέμου, μετά τον θάνατο της Ευδοκία Πάσκο. Πέθανε δύο χρόνια αργότερα, σε ηλικία 93 ετών, στη Μόσχα.

## Παραπομπές


## Βιβλιογραφία
* 

Κατηγορία:Ήρωες της Σοβιετικής Ένωσης
Κατηγορία:Γυναίκες στον Β' Παγκόσμιο Πόλεμο
Κατηγορία:Σοβιετικοί στρατιωτικοί
Γραφείο Τύπου και Πληροφοριών

Το **Γραφείο Τύπου και Πληροφοριών** είναι κρατική υπηρεσία επικοινωνίας της Κυπριακής Δημοκρατίας.

## Αποστολή
Η αποστολή του Γραφείου Τύπου και Πληροφοριών είναι η παροχή ενημερωμένων υπηρεσιών πληροφόρησης και επικοινωνίας που αφορούν την κυβερνητική πολιτική, προς τα Μέσα Μαζικής Ενημέρωσης και τους πολίτες της χώρας.

## Ιστορικό
Μετά το τέλος του Β΄ Παγκοσμίου Πολέμου, η Βρετανική Αποικιακή Κυβέρνηση της Κύπρου ίδρυσε το *Γραφείο Δημόσιων Πληροφοριών*. Η υπηρεσία αυτή συνέχισε να λειτουργεί και μετά την ανακήρυξη της ανεξαρτησίας της Κύπρου το 1960, ως υπηρεσία πλέον της Κυπριακής Δημοκρατίας. Η αποστολή του Γραφείου Δημοσίων Πληροφοριών επαναπροσδιορίστηκε. Τα πρώτα χρόνια ο κυριότερος σκοπός του ήταν η παραγωγή ανακοινώσεων σε σχέση με τις δραστηριότητες του Προέδρου και του Αντιπροέδρου της χώρας. Το Γραφείο Δημοσίων Πληροφοριών τότε αποτελείτο από την Κεντρική Υπηρεσία Ειδήσεων, το Τμήμα Εκδόσεων και το Κινηματογραφικό/Φωτογραφικό Τμήμα (το οποίο είχε ως σκοπό την καταγραφή της ιστορίας της Κύπρου μέσω της εικόνας).

Οι ευθύνες του Γραφείου Δημοσίων Πληροφοριών αυξήθηκαν σταδιακά και κυρίως μετά την τουρκική εισβολή του 1974. Ο τότε πρόεδρος της Κύπρου, Αρχιεπίσκοπος Μακάριος Γ΄, ανέθεσε στο Γραφείο Δημοσίων Πληροφοριών το έργο της ενημέρωσης της διεθνούς κοινής γνώμης για το κυπριακό πρόβλημα. Στην πορεία του χρόνου το Γραφείο Δημοσίων Πληροφοριών εξελίχθηκε σε έναν εξειδικευμένο και πολυσχιδή επικοινωνιακό οργανισμό με πολλές και διάφορες αρμοδιότητες. Το 1981 μετονομάστηκε σε **Γραφείο Τύπου και Πληροφοριών (ΓΤΠ)**. 

Την περίοδο 1965-1983 ο διευθυντής του Γραφείου Τύπου και Πληροφοριών ήταν παράλληλα και κυβερνητικός εκπρόσωπος της Κύπρου. Το 1983 οι δύο θέσεις διαχωρίστηκαν. Από τότε ο κυβερνητικός εκπρόσωπος δεν είναι δημόσιος υπάλληλος (όπως είναι ο διευθυντής του ΓΤΠ), αλλά είναι πολιτικό πρόσωπο που κατέχει θέση υπουργού και διορίζεται από τον Πρόεδρος της Κυπριακής Δημοκρατίας.

Το Γραφείο Τύπου και Πληροφοριών πλέον αποτελεί τμήμα του Υπουργείου Εσωτερικών. Αποτέλεσε το πρώτο τμήμα της κυπριακής κυβέρνησης που δημιούργησε ιστοσελίδα, το 1996.

Σήμερα οι σκοποί του Γραφείου Τύπου και Πληροφοριών είναι:

*η διαφώτιση της διεθνούς κοινής γνώμης για το κυπριακό
*η έγκυρη και έγκαιρη ενημέρωση του κυπριακού λαού για το κυβερνητικό έργο, τα αναπτυξιακά σχέδια και για τις δηλώσεις και δραστηριότητες των αξιωματούχων της κυπριακής πολιτείας.

## Παραπομπές

## Εξωτερικοί σύνδεσμοι
*

Κατηγορία:Κυπριακή Κυβέρνηση
Ντρις Μέρτενς

Ο **Ντρις Μέρτενς** (6 Μαΐου 1987) είναι Βέλγος πρωήν ποδοσφαιριστής, ο οποίος αγωνιζόταν ως επιθετικός.

Ως έφηβος, έπαιξε για τις Σταντ Λέουβεν, Άντερλεχτ και Γκαντ και έπαιξε επαγγελματικά ως δανεικός στην Έεντραχτ Άαλντ στη τρίτη κατηγορία του Βελγίου. Το 2006, μεταγράφηκε στην ολλανδική Άπελντοορμ, όπου αγωνίστηκε για τρία χρόνια πριν μετακινηθεί στην Ουτρέχτη για 600.000€. Δύο χρόνια αργότερα, αυτός και ο συμπαίκτης του Κέβιν Στρόοτμαν έλαβαν κοινή μεταγραφή για την PSV Αϊντχόφεν για 13 εκατομμύρια ευρώ. Το 2013, ο Μέρτενς υπέγραψε συμβόλαιο με τη Νάπολη για 9,6 εκατομμύρια ευρώ. Έκτοτε έχει πραγματοποιήσει πάνω από 200 εμφανίσεις με τον σύλλογο και έχει σκοράρει 122 γκολ, γεγονός που τον κατατάσει ως πρώτο σκόρερ στην ιστορία του συλλόγου, ξεπερνώντας τον Μάρεκ Χάμσικ και τον Ντιέγο Μαραντόνα. Έχει κερδίσει το Κόπα Ιτάλια και το Σούπερκοπα Ιταλιάνα το 2014 και συμπεριλήφθηκε στην ομάδα της χρονιάς για το 2016–17.

Σε εθνικό επίπεδο, πραγματοποίησε το ντεπούτο του με την εθνική ομάδα το 2011 και από τότε έχει αγωνιστεί 90 φορές με το εθνόσημο. Ήταν μέλος της εθνικής ομάδας η οποία συμμετείχε στο Παγκόσμιο Κύπελλο του 2014 και του 2018 και στην ομάδα που συμμετείχε στο Ευρωπαϊκό Πρωτάθλημα Ποδοσφαίρου 2016. Το 2016 ανακηρύχθηκε Βέλγος ποδοσφαιριστής της χρονιάς.

## Παραπομπές

Κατηγορία:Επιθετικοί ποδοσφαιριστές
Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Ερεντιβίζιε
Κατηγορία:Ποδοσφαιριστές ΑΓΟΒΒ Άπελντοορν
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Έεντραχτ Άαλστ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:FIFA Century Club
Νασέρ Σαντλί

O **Νασέρ Σαντλί** (γαλλικά: *Nacer Chadli*, 2 Αυγούστου 1989) είναι Βέλγος ποδοσφαιριστής ο οποίος αγωνίζεται ως πλάγιος επιθετικός με την Μπασάκσεχιρ και με την εθνική ομάδα του Βελγίου.

Ξεκίνησε την καριέρα του από τον ΑΓΟΒΒ Άπελντοορν και το 2010 έλαβε μεταγραφή για την Τβέντε, με την οποία κέρδισε το κύπελλο την πρώτη σαιζόν. Το 2013 έγινε μέλος της Τότεναμ και μετά από τρία χρόνια υπέγραψε συμβόλαιο με την Γουέστ Μπρόμγουιτς Άλμπιον για 13 εκατομμύρια λίρες και αποτελούσε την ακριβότερη μεταγραφή στην ιστορία του συλλόγου. Το 2018 αποκτήθηκε από τη ΑΣ Μονακό και την επόμενη σαιζόν δόθηκε δανεικός στην Άντερλεχτ.

Ο Τσαντλί έπαιζε αρχικά με την εθνική ομάδα του Μαρόκου, το 2010, καθώς ο πατέρας του είναι Μαροκινός, αλλά την επόμενη χρονιά αγωνίστηκε για το Βέλγιο. Έχει πάνω από πενήντα συμμετοχές με το εθνόσημο και ήταν μέλος της βελγικής αποστολής στα παγκόσμια κύπελλα του 2014 και του 2018.

## Παραπομπές


Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές ΑΓΟΒΒ Άπελντοορν
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ιστανμπούλ Μπασάκσεχιρ
Κατηγορία:Ποδοσφαιριστές ΡΣΚ Άντερλεχτ
Πρωτάθλημα Επιτραπέζιας Αντισφαίρισης Βοσνίας και Ερζεγοβίνης

Το **Πρωτάθλημα Επιτραπέζιας Αντισφαίρισης Βοσνίας και Ερζεγοβίνης** είναι το εθνικό ατομικό πρωτάθλημα στην επιτραπέζια αντισφαίριση της Βοσνίας και Ερζεγοβίνης, που διοργανώνεται από την Ομοσπονδία Επιτραπέζιας Αντισφαίρισης Βοσνίας και Ερζεγοβίνης (Stonoteniski savez Bosne i Hercegovine).

Πραγματοποιείται κάθε χρόνο και αναδεικνύει τους πρωταθλητές Βοσνίας και Ερζεγοβίνης σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1994.

## Κάτοχοι μεταλλίων

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Επιτραπέζιας Αντισφαίρισης Βοσνίας και Ερζεγοβίνης

Κατηγορία:Επιτραπέζια αντισφαίριση στη Βοσνία και Ερζεγοβίνη
Βοσνία και Ερζεγοβίνη
Καρέκα

Ο **Αντόνιο ντε Ολιβέιρα Φίλιο** (*Antônio de Oliveira Filho*, 5 Οκτωβρίου 1960), γνωστότερος ως **Καρέκα** (*Careca*), είναι Βραζιλιάνος πρώην ποδοσφαιριστής, ο οποίος αγωνιζόταν ως επιθετικός. Κατά τη διάρκεια της καριέρας του, ο Καρέκα έπαιξε σε πολλούς συλλόγους, με πιο αξιοσημείωτο από όλους τη Νάπολι, και εκπροσώπησε τη Βραζιλία με την εθνική ομάδα σε περισσότερες από 60 φορές. Θεωρείται ένας από τους καλύτερους επιθετικούς στην ιστορία του βραζιλιάνικου ποδοσφαίρου.

Ο Καρέκα αγωνίστηκε αρχικά με την Γκουαράνι, κατακτώντας το πρωτάθλημα το 1981, πρωτού μεταγραφεί στη Σάο Πάολο το 1983, με την οποία κατέκτησε το πρωτάθλημα το 1986, χρονιά την οποία κέρδισε και τον τίτλου του ποδοσφαιριστή της χρονιάς. Το 1987 πήρε μεταγραφή για τη Νάπολι, με την οποία κέρδισε το κύπελλο ΟΥΕΦΑ το 1989, σκοράροντας από ένα γκολ σε κάθε σκέλος του τελικού, και την επόμενη χρονιά κατέκτησε το Σκουντέτο. Το 1993 μετακινήθηκε στο νεοσύστατο πρωτάθλημα Ιαπωνίας και το 1997 επέστρεψε για να ολοκληρώσει την καρριέρα του στη Βραζιλία.

Ο Καρέκα αγωνίστηκε για πρώτη φορά με την εθνική ομάδα το 1982, αλλά δεν αγωνίστηκε στο Παγκόσμιο Κύπελλο του 1982 λόγω τραυματισμού. Το 1983 αγωνίστηκε στο Κόπα Αμέρικα. Στο Παγκόσμιο Κύπελλο του 1986 στο Μεξικό, έγινε παγκοσμίως γνωστός. Αν και αποκλείστηκε η Βραζιλία στα προημιτελικά στα πέναλτι από τη Γαλλία, ο Καρέκα με πέντε γκολ κατέκτησε το ασημένιο παπούτσι, πίσω από τον Γκάρι Λίνεκερ. Στο Παγκόσμιο Κύπελλο του 1990 σκόραρε δύο γκολ.

## Παραπομπές

## Εξωτερικοί σύνδεσμοι
*
Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Γκουαρανί Φουτεμπόλ Κλούμπε
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Κασίβα Ρεϊσόλ
Κατηγορία:Ποδοσφαιριστές Σάντος ΦΚ (Νότια Αφρική)
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Παγκοσμίου Κυπέλλου 1990
Τόμπι Αλντερβέιρελντ

Ο **Τόμπι Αλντερβέιρελντ** (2 Μαρτίου 1989) είναι Βέλγος πρώην ποδοσφαιριστής. Αγωνιζόταν κυρίως ως κεντρικός αμυντικός, αλλά μπορούσε να αγωνιστεί και ως δεξιός αμυντικός.

Ο Αλντερβέιρελντ άρχισε την επαγγελματική του καριέρα με τον Άγιαξ, με τον οποίο κατέκτησε πολλούς τίτλους, συμπεριλαμβανομένων τριών συνεχόμενων πρωταθλημάτων. Το 2013 πήρε μεταγραφή στην Ατλέτικο Μαδρίτης, με την οποία κατέκτησε το πρωτάθλημα και έφτασε στον τελικό του Τσάμπιονς Λιγκ τη πρώτη σαιζόν του, και το 2015 μεταγράφηκε στην Τότεναμ, με την οποία έφτασε σε ένα δεύτερο τελικό Τσάμπιονς Λιγκ το 2019.

Ο Αλντερβέιρελντ αγωνίστηκε πρώτη φορά με την εθνική ομάδα το 2009 και από τότε έχει πάνω από 90 συμμετοχές με το εθνόσημο, και εκπροσώπησε τη χώρα του στο παγκόσμιο κύπελλο του 2014, του 2018 και του 2022 και στο Euro 2016 και 2020.

## Παραπομπές


## Εξωτερικοί σύνδεσμοι
* 

Κατηγορία:Βέλγοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές ΑΦΚ Άγιαξ
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Ατλέτικο Μαδρίτης
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:FIFA Century Club
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Αλ Ντουχαΐλ ΣΚ
Κατηγορία:Ποδοσφαιριστές Πρωταθλήματος Κατάρ
Κατηγορία:Ξένοι ποδοσφαιριστές στο Κατάρ
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Ποδοσφαιριστές Προ Λιγκ Βελγίου
Μουσά Ντεμπελέ

Ο **Μουσά Σιντί Γιαγιά Ντεμπελέ** (*Moussa Sidi Yaya Dembélé*, 16 Ιουλίου 1987) είναι Βέλγος ποδοσφαιριστής ο οποίος αγωνίζεται ως μέσος στην κινεζική ομάδα Γκουάντσοου και την εθνική ομάδα του Βελγίου, με την οποία έχει περισσότερες από 80 συμμετοχές. Θεωρείται ένας από τους καλύτερους μέσους στην Ευρώπη λόγω της εξαιρετικής του ικανότητας τριπλαρίσματος και να διατηρεί την κατοχή.

Ο Ντεμπελέ ξεκίνησε τη καριέρα του στη Βελγική ομάδα Ζερμινάλ Μπέερσχοτ, πρωτού μεταγραφεί στις Ολλανδικές Βίλεμ ΙΙ και ΑΖ Αλκμάαρ. Κέρδισε το πρωτάθλημα και την ασπίδα Γιόχαν Κρόιφ το 2009. Ο Ντεμπελέ πήρε μεταγραφή για τη Φούλαμ το 2010 πριν γίνει μέλος της Τότεναμ για 15 εκατομμύρια λίρες τον Αύγουστο του 2012. Ο Guardian τον κατέταξε ως τον 91ο καλύτερο ενεργό παίκτη στον κόσμο για το 2012. Τον Ιανουάριο του 2019 μετεγράφει για την Γκουάντσοου.

Αγωνίστηκε πρώτη φορά με την εθνική ομάδα το 2006 και ήταν μέλος της βελγικής αποστολής στα παγκόσμια κύπελλα του 2014 και 2018 και στο Euro 2016.

## Παραπομπές


## Εξωτερικοί σύνδεσμοι
* 

Κατηγορία:Βέλγοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Μπέρσχοτ ΑΚ
Κατηγορία:Ποδοσφαιριστές Βίλεμ ΙΙ
Κατηγορία:Ποδοσφαιριστές ΑΖ Άλκμααρ
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2016